b'\n_START_ARTICLE_\nRava (naselje)\n_START_SECTION_\nGeografija\n_START_PARAGRAPH_\nNaselje le\xc5\xbei v srednjem delu otoka na 82 mnm visoki vzpetini v notranjosti otoka in koristi ugoden polo\xc5\xbeaj zalivov Marnica, Grba\xc4\x8dina in Grboba\xc4\x8d na zahodni obali otoka, kjer se je pri\xc4\x8dela gradnja novih objektov, tako za stanovanja kot tudi za dopust.  Rava je s cesto povezana z naseljem Mala Rava na sevorozahodni stran in s pristanom v zalivu Marnica na zahodni strani otoka._NEWLINE_Okoli zaliva Marnica se razprostira novej\xc5\xa1e naselje s \xc5\xa1olo, po\xc5\xa1to, manj\xc5\xa1o restavracio in trgovino. V dnu zaliva stojita dva manj\xc5\xa1a pomola. Dalj\xc5\xa1i rahlo kolenasti pomol je dolg okoli 20 m. Globina morja ob pomolu je do 2,5 m. Tu pristaja tudi potni\xc5\xa1ka ladja, ki povezuje otok z Zadrom.\n_START_SECTION_\nZgodovina\n_START_PARAGRAPH_\nRava je bila \xc5\xbee v srednjem veku glavno sredi\xc5\xa1\xc4\x8de otoka. V srednjem delu naselja , ki se razprostira na manj\xc5\xa1i ravnici na vi\xc5\xa1ini okoli 80 mnm se nahajata osnovna \xc5\xa1ola in \xc5\xbeupnijska cerkev \xc2\xbbVele Gospe\xc2\xab, ki se v starih listinah prvi\xc4\x8d omenja leta 1391.'